“ดาวโจนส์” ดีดบวก 2% ทะลุ 30,000 จุด นักลงทุนซื้อเก็งงบ Q3/65
ดัชนีดาวโจนส์เด้งกว่า 500 จุด ทะลุแนว 30,000 จุด รับแรงซื้อหุ้นทุกกลุ่ม นักลงทุนจับตาผลประกอบการบริษัทจดทะเบียนไตรมาส 3/65
ดัชนีดาวโจนส์เด้งกว่า 500 จุด ทะลุแนว 30,000 จุด รับแรงซื้อหุ้นทุกกลุ่ม นักลงทุนจับตาผลประกอบการบริษัทจดทะเบียนไตรมาส 3/65
17 ต.ค. 2565

ผู้สื่อข่าวรายงานว่า ดัชนีดาวโจนส์พุ่งขึ้นกว่า 500 จุด ทะลุแนว 30,000 จุด จากการปรับตัวขึ้นของหุ้นทุกกลุ่ม ขณะที่นักลงทุนจับตาผลประกอบการของบริษัทจดทะเบียน
โดย ณ เวลา 20.34 น.ตามเวลาไทย ดัชนีเฉลี่ยอุตสาหกรรมดาวโจนส์อยู่ที่ 30,207.39 จุด บวก 572.56 จุด หรือ 1.93% ขณะที่ดัชนี S&amp;P 500 พุ่งขึ้น 2.28% และดัชนี Nasdaq ทะยานขึ้น 2.74%
ทั้งนี้ ราคาหุ้นแบงก์ ออฟ อเมริกา พุ่งขึ้นกว่า 4% หลังเปิดเผยว่า ทางธนาคารมีกำไรและรายได้ในไตรมาส 3 สูงกว่าตัวเลขคาดการณ์ของนักวิเคราะห์ โดยได้ปัจจัยหนุนจากการซื้อขายตราสารหนี้ และรายได้จากดอกเบี้ย
นอกจากนี้ ตลาดได้ปัจจัยหนุนจากการที่ปอนด์พุ่งขึ้นเทียบดอลลาร์ในวันนี้ ขานรับการตัดสินใจของรัฐบาลอังกฤษในการยกเลิกมาตรการปรับลดภาษีก่อนหน้านี้
อีกทั้งการอ่อนค่าของดอลลาร์ช่วยให้นักลงทุนคลายความวิตกเกี่ยวกับกำไรของบริษัทจดทะเบียนที่มีรายได้จากต่างประเทศ ส่วนการปรับตัวลงของพันธบัตรรัฐบาลสหรัฐอายุ 10 ปี ซึ่งเป็นพันธบัตรรัฐบาลสหรัฐที่ใช้อ้างอิงในการกำหนดราคาของตราสารหนี้ทั่วโลก ซึ่งรวมถึงอัตราดอกเบี้ยจำนองของสหรัฐ จะทำให้ผู้บริโภคมีเงินสำหรับการใช้จ่ายเพิ่มมากขึ้น และทำให้บริษัทต่างๆเพิ่มการลงทุน และเพิ่มการจ่ายเงินปันผลแก่นักลงทุน